CELEX: 42019D1201
Language: el
Date: 2019-07-10 00:00:00
Title: Απόφαση (ΕΕ, Ευρατόμ) 2019/1201 των αντιπροσώπων των κυβερνήσεων των κρατών μελών, της 10ης Ιουλίου 2019, για τον διορισμό ενός δικαστή στο Δικαστήριο

15.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 189/70
               
            
         ΑΠΟΦΑΣΗ (ΕΕ, Ευρατόμ) 2019/1201 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
         της 10ης Ιουλίου 2019
         για τον διορισμό ενός δικαστή στο Δικαστήριο
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 19,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως τα άρθρα 253 και 255,
         Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει των άρθρων 5 και 7 του Πρωτοκόλλου αριθ. 3 περί του οργανισμού του Δικαστηρίου της Ευρωπαϊκής Ένωσης και λόγω της παραίτησης του κ. Carl Gustav FERNLUND από 7 Οκτωβρίου 2019, πρέπει να διορισθεί ένας δικαστής στο Δικαστήριο για το υπόλοιπο της θητείας του κ. Carl Gustav FERNLUND, ήτοι έως τις 6 Οκτωβρίου 2024.
                  
               
                     (2)
                  
                  
                     Για τη θέση που μένει κενή προτάθηκε η υποψηφιότητα του κ. Nils WAHL.
                  
               
                     (3)
                  
                  
                     Η επιτροπή που θεσπίστηκε με το άρθρο 255 της Συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια του υποψηφίου για την άσκηση των καθηκόντων τού δικαστή στο Δικαστήριο,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Nils WAHL διορίζεται δικαστής στο Δικαστήριο για την περίοδο από 7 Οκτωβρίου 2019 έως 6 Οκτωβρίου 2024.
         
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            Βρυξέλλες, 10 Ιουλίου 2019.
            
               
                  Η Πρόεδρος
               
               M. RISLAKKI